English: If I can deal with your last point first, we recognise that this being Wales and the weather vary in terms of the pressures that they drive. Cold weather tends not to produce a big spike in admissions at the time; it's actually roughly a week or so later when the cold weather produces the impact in terms of the additional number of people going in. We know that the first week of January is almost always a point of really large pressure right across primary care and the hospitals. There are parts that we really can predict and those that we can't accurately. We know that, as more of us live longer, we can expect there to be more pressure across the whole system and, in particular, through winter. That's why one of the encouraging things with the difference this year is the number of over-85s falling in emergency admissions terms, and that's really positive, but it does show that we need to do even more to support people in their own homes, and it's why there is such an understandable, not just direction of policy but a range of people across primary care and social care who are saying that they actually need to not just talk about the way we want more to be done there but how we actually resource those teams to deliver the care that we want to see delivered locally and sustained locally as well. On your broader point about the three centres with particular challenge, there is a mixture of support and challenge. The support that is provided, not just in monetary terms but actually in advice from officials here has to be complemented with challenge at board level, and that absolutely happens. It's part of the conversation I recently had with health board chairs and trust chairs and chief execs last week. We went through their emergency department performance and in particular focusing on those areas where they recognise they have real and significant challenge, and there is the peer leadership and clinical leadership as well. There is a limit to what politicians demanding answers can actually do to help practice on the ground and indeed the broader whole system about how effective relationships are between health and social care and the third sector, because actually getting those relationships right is just as important as the clinical leadership in any emergency department. So, there is never one single answer to resolve all of these issues, but you raise a point about the third sector, and actually the sustainability of those services, of course, matters to us as well as the third sector. When we're commissioning a service from the third sector, we want to know that the organisation is robust and able to deliver its service. We have key indicators about the service so they understand we're spending public money wisely, and the third sector don't take issue with that. They want some certainty about the future, and there's a limit to how much certainty we can provide. When you're living year to year on budgets in national Government, it's hard to give people the longer term funding cycles that they would want themselves, but actually we had a very constructive conversation with the third sector in Wales on exactly this topic around health and social care just a few weeks ago when I and the Deputy Minister met with the group convened by the Wales Council for Voluntary Action to look at all those people engaged in delivering and working around the health and social care sector. And the encouraging point for the third sector to take is that, when you look at the way that 'A Healthier Wales' is not just written and what's in the language in it but actually the WCVA, the Welsh Local Government Association and the NHS Confederation here in Wales - the three key partners who co-produced that strategy - . So, they're absolutely at the start of the conversation, not being tagged on at the end. And they are also part of our regional partnership boards across the country. There's always third sector representation there. So, it's never a perfect point in time; there will always be a need to challenge and discuss what we're doing, but they're absolutely part of the conversation and part of the future as well. On your two more detail points - on delayed transfers of care, yes, there are variations between health board partnerships. We publish those with the figures on a regular basis. I can say that the last two years have had the lowest levels of delayed transfers of care in the last 13 years since we started collecting these figures, and 2018 had a third lower delayed transfers of care than in 2006. So, actually, we are making real and sustained progress, and there's a positive comparison for Wales compared to England, where delayed transfers are moving in the opposite direction. And on your point about the highest level of escalation, well, for those who aren't health geeks, we have four levels of escalation: level 1 being the lowest, level 4 being the highest - you may know this, others may not. And for the time we spent at level 4 for this January compared to last January, there is nearly a 12 percentage point difference. And, equally, when departments have been at level 4, they have de-escalated down to level 3 or lower on a much quicker basis as well. So, that is something that isn't because the Minister has said, 'You must do this', it's actually because there is greater grip and performance, and that is because our staff are in a better position, and it's also because the whole system in those areas is in a better position to deliver.
Welsh: Os caf i ymdrin â'ch sylw olaf yn gyntaf, rydym ni'n cydnabod ein bod ni'n byw yng Nghymru a bod y tywydd yn amrywio ac felly hefyd y pwysau sy'n dod yn sgil hynny. Mae tywydd oer yn tueddu i beidio ag arwain at gynnydd mawr yn nifer y derbyniadau ar y pryd; mewn gwirionedd mae hi oddeutu wythnos neu fwy yn ddiweddarach pan fo'r tywydd oer yn cynhyrchu'r effaith o ran y nifer ychwanegol o bobl yn mynd i ysbytai. Gwyddom fod wythnos gyntaf mis Ionawr bron bob amser yn gyfnod o bwysau mawr iawn ym mhob rhan o'r maes gofal sylfaenol ac ysbytai. Ceir rhannau mewn gwirionedd lle y gallwn ni eu rhagweld a rhai lle na allwn ni'n fanwl gywir. Gwyddom, wrth i fwy ohonom ni fyw'n hwy, y gallwn ni ddisgwyl y bydd mwy o bwysau ar draws y system gyfan ac, yn benodol, drwy'r gaeaf. Dyna pam mai un o'r pethau calonogol ynghylch y gwahaniaeth eleni yw nifer y bobl dros 85 oed yn gostwng o ran derbyniadau brys, ac mae hynny'n gadarnhaol iawn, ond mae'n dangos bod angen inni wneud mwy fyth i gefnogi pobl yn eu cartrefi eu hunain, a dyna pam y mae hi mor ddealladwy, y ceir nid yn unig cyfeiriad polisi ond amrywiaeth o bobl ym mhob rhan o'r maes gofal sylfaenol a gofal cymdeithasol yn dweud bod angen iddyn nhw nid yn unig siarad am y ffordd yr ydym ni eisiau i fwy gael ei wneud yno ond sut yr ydym ni mewn gwirionedd yn darparu adnoddau i'r timau hynny i ddarparu'r gofal yr ydym ni eisiau ei weld yn cael ei ddarparu'n lleol a'i gynnal yn lleol hefyd. O ran eich sylw ehangach am y tair canolfan lle mae her benodol, ceir cyfuniad o herio a chefnogi. Mae'n rhaid i'r cymorth a ddarperir, nid yn unig mewn termau ariannol ond mewn gwirionedd o ran cyngor gan swyddogion, gael ei ategu gan her ar lefel y bwrdd, ac mae hynny mewn difrif calon yn digwydd. Mae'n rhan o'r sgwrs a gefais yn ddiweddar gyda chadeiryddion y byrddau iechyd a chadeiryddion yr ymddiriedolaeth a'r prif weithredwyr yr wythnos diwethaf. Fe wnaethom ni edrych ar berfformiad eu hadrannau achosion brys, gan ganolbwyntio yn benodol ar y meysydd hynny lle maen nhw'n cydnabod bod ganddyn nhw heriau gwirioneddol a sylweddol, a cheir arweinyddiaeth gan gymheiriaid ac arweinyddiaeth glinigol hefyd. Mae terfyn i beth y gall gwleidyddion yn mynnu atebion mewn gwirionedd ei wneud i helpu ymarfer ar lawr gwlad ac yn wir yn y system gyfan ehangach ynglŷn â pha mor effeithiol yw'r berthynas rhwng iechyd a gofal cymdeithasol a'r trydydd sector, oherwydd mewn gwirionedd mae cael y perthnasoedd hynny'n gywir yr un mor bwysig ag arweinyddiaeth glinigol mewn unrhyw adran achosion brys. Felly, nid oes byth un ateb unigol i ddatrys yr holl faterion hyn, ond rydych chi'n codi pwynt am y trydydd sector, ac mewn gwirionedd mae cynaliadwyedd y gwasanaethau hynny, wrth gwrs, yn bwysig i ni yn ogystal ag i'r trydydd sector. Pan ydym ni'n comisiynu gwasanaeth gan y trydydd sector, rydym ni eisiau gwybod bod y sefydliad yn gadarn ac yn gallu darparu ei wasanaeth. Mae gennym ni ddangosyddion allweddol ar gyfer y gwasanaeth fel eu bod yn deall ein bod ni'n gwario arian cyhoeddus yn ddoeth, ac nid yw'r trydydd sector yn anghytuno â hynny. Maen nhw eisiau rhywfaint o sicrwydd ynghylch y dyfodol, ac mae terfyn i faint o sicrwydd y gallwn ni ei ddarparu. Pan ydych chi'n byw o flwyddyn i flwyddyn ar gyllidebau mewn Llywodraeth genedlaethol, mae'n anodd rhoi i bobl y cylchoedd cyllid tymor hwy y byddent yn eu dymuno eu hunain, ond mewn gwirionedd, fe gawsom ni sgwrs adeiladol iawn gyda'r trydydd sector yng Nghymru ar y pwnc hwn yn union ynglŷn ag iechyd a gofal cymdeithasol ychydig wythnosau yn ôl pan wnaeth y Dirprwy Weinidog a minnau gyfarfod â grŵp a gafodd ei drefnu gan Gyngor Gweithredu Gwirfoddol Cymru i edrych ar yr holl bobl hynny sy'n ymwneud â darparu ac yn gweithio mewn rhannau amrywiol o'r sector iechyd a gofal cymdeithasol. A'r agwedd galonogol i'r trydydd sector ei harddel yw, pan edrychwch chi ar y ffordd y mae 'Cymru Iachach' nid yn unig wedi ei ysgrifennu a beth sydd yn yr iaith ond mewn gwirionedd Cyngor Gweithredu Gwirfoddol Cymru, Cymdeithas Llywodraeth Leol Cymru a Chydffederasiwn y GIG yma yng Nghymru - y tri phartner allweddol a gyd-gynhyrchodd y strategaeth honno - . Felly, maen nhw'n wirioneddol yn rhan o ddechrau'r sgwrs, nid yn bethau sy'n cael eu hatodi ar y diwedd. Ac maen nhw hefyd yn rhan o'n byrddau partneriaeth rhanbarthol ledled y wlad. Mae cynrychiolaeth o'r trydydd sector yno bob amser. Felly, nid yw hi byth yn adeg berffaith mewn amser; bydd hi wastad yn angenrheidiol i herio a thrafod yr hyn yr ydym ni'n ei wneud, ond maen nhw'n wirioneddol yn rhan o'r sgwrs ac yn rhan o'r dyfodol hefyd. O ran eich dau bwynt mwy manwl - ynglŷn ag oedi wrth drosglwyddo gofal, oes, mae amrywiadau rhwng partneriaethau bwrdd iechyd. Rydym ni'n cyhoeddi'r ffigurau hynny yn rheolaidd. Gallaf ddweud fod y ddwy flynedd ddiwethaf wedi gweld y lefelau isaf o oedi wrth drosglwyddo gofal yn y 13 blynedd diwethaf ers inni ddechrau casglu'r ffigurau hyn, ac yn 2018 roedd traean yn llai o oedi wrth drosglwyddo gofal nag yn 2006. Felly, mewn gwirionedd, rydym ni yn gwneud cynnydd gwirioneddol a chyson, ac mae Cymru'n cymharu'n gadarnhaol â Lloegr, lle mae oedi wrth drosglwyddo yn cynyddu. Ac ynglŷn â'ch sylw am y categorïau uwchgyfeirio uchaf, wel, ar gyfer y rhai nad ydyn nhw'n arbenigwyr ar iechyd, mae gennym ni bedair lefel o uwchgyfeirio: lefel 1, sef yr isaf, a lefel 4, sef yr uchaf - efallai y gwyddoch chi hyn, efallai nad yw eraill yn gwybod hyn. Ac o ran yr amser a dreuliwyd gennym ni ar lefel 4 ar gyfer mis Ionawr eleni o'i gymharu â mis Ionawr diwethaf, mae gwahaniaeth o bron iawn i 12 pwynt canran. Ac, yn yr un modd, pan fydd adrannau wedi bod ar lefel 4, maen nhw wedi isgyfeirio i lefel 3 neu'n is yn llawer cyflymach hefyd. Felly, y rheswm dros hyn yw nid y Gweinidog yn dweud, 'Mae'n rhaid ichi wneud hyn', ond oherwydd bod mwy o afael a gwell perfformiad, ac mae hynny oherwydd bod ein staff mewn sefyllfa well, ac mae hefyd oherwydd bod y system gyfan yn y meysydd hynny mewn sefyllfa well i gyflawni.